lv en lv nl en lv lv sl lv en nl en lv lv lv de es lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Vēderdejas – vai varēsi notievēt? | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Aptuveni pirms divdesmit gadiem Latvijā vēderdejas ienāca kā valdzinošs un aizraujošs vaļasprieks. Deju popularitāte gan pasaulē, gan pie mums strauji augusi vijīgi eksotisko kustību dēļ. Izrādās, šī austrumu deja ir arī kā veselību veicinoša terapija. Konsultē Ilze Zariņa, eksotisko deju centra Alegria vadītāja.
Vēderdejas ir veselīga nodarbošanās, kas palīdz daudzās dzīves situācijās. Sievietēm pieaug pašapziņa, uzlabojas garastāvoklis, pazūd depresīvas domas. Cilvēka dusmu bloki atrodas sprandu, plecu, mugurkaula un krustu zonās – vietās, kur nogulsnējas ikdienas pārdzīvojumi. Vēderdejās šīs ir aktīvās zonas, kuras apļojot, stiepjot un darbinot kā no ārpuses, tā ar iekšējiem muskuļiem, pārdzīvojumu slāņi zūd. Sieviete pārmaiņas nejūt fiziski, taču psiholoģiski viņa jūtas labāk.
Dejojot uzlabojas sirdsdarbība un asinsrite, normalizējas asinsspiediens. Deju iedarbība tonizē un atbrīvo vēdera muskulatūru, padara elastīgāku un vingrāku mugurkaulu. Vēderdejai raksturīgās kustības organismā sekmē vielmaiņas procesus un palīdz normalizēt vēdera darbību. Jāatzīst, ka šī austrumu deja aizkavē arī novecošanos. To veicina ne vien iekšējo orgānu masāža vingrinājumos, bet arī sievietes sajūtas – dejā viņa jūtas laimīga un, kā zināms, laimīgi cilvēki noveco lēnāk.
Deju nodarbībās milzīga loma ir elpošanai. Vienmērīgi un pareizi elpojot, uzlabojas plaušu ventilācija. Dejotājām tiek mācīts elpot saskaņā ar noteiktiem soļiem un vingrinājumiem. Tas ir nomierinoši, nervu un elpošanas sistēmu stiprinoši.
Vēderdeja ir sena auglības deja. Dzīvības radīšana un iznēsāšana saistīta ar sievietes klēpi. Vēderdeja, kurā šai ķermeņa daļai ir īpaša loma, ļauj labāk izjust un stiprināt sievišķo būtību. Noteiktas vēderdeju kustības uzlabo reproduktīvās sistēmas darbību un veselību, veicina apaugļošanos un vieglas dzemdības. Pirmsdzemdību periodā vēlama ir jebkura mērena slodze, tikai nedrīkst pārvērtēt savas spējas un vēlmes. Ir gadījumi, kad sievietes, regulāri dejojot vēderdejas, ir tikušas pie bērniņa, kas līdz šim nebija izdevies. Tiesa gan, uzsākt dejot neiesaka grūtniecības laikā, taču visos pārējos gadījumos austrumu dejas nāk tikai par labu. Tām piemīt enerģētika, kas ļauj nodarboties ar dejām arī tad, ja ir veselības problēmas.
Vēderdejas parasti dejo basām kājām, tā labāk un niansētāk izjūtot līdzsvaru un kustības. Tā nav tikai kaprīze vai vēlme. Dejojot basām kājām, izvingrinās kāju pēdu muskuļi, aizkavējas kauliņu deformācija, tiek masēti pēdās esošie nervu gali. Basām kājām dejo, lai uzlabotu garastāvokli un pašsajūtu.
Lai justu, ka veselība uzlabojas, vēderdejas ir jādejo vismaz divas reizes nedēļā, taču vēlamākais grafiks ir pa stundai trīs, četras reizes nedēļā.
Vēderdejās novājē. Lai gan austrumu dejas ir enerģiskas, tikai ar tām slaidāka kļūt nevar. Lai atbrīvotos no liekiem kilogramiem vai centimetriem regulāri jānodarbojas ar papildus sporta aktivitātēm.
Vēderdejas dejo korpulentas sievietes. Dejot var jebkura, svarīgākais – atslābināt ķermeni. Dejās nav vecuma, svara vai ķermeņa formas ierobežojumu. Tas ir gaumes jautājums, ko publikai patīk vērot – slaidās vai apaļīgās dejotājas. Taču ja dejo tikai savam priekam, tad ne par ko nav jāraizējas.
Vēderdejas atsvabina no celulīta. Nē, celulīts ir uztura, stresa un ķermeņa kopšanas jautājums.
Vairāk par vēderdejām un citu sieviešu pieredzi lasi portālā: www.kasjauns.lv.
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Pārbaudi, kāds ir tavs noguruma līmenis. Ātrais TESTS
Ukraina Video padomi Valsts atbalsts Zīdainis Atkal skolā Atbild ginekologs Tēva loma Rudens veltes Āboli
Šodien vārdadienu svin Rauls, Rodrigo
Mājās gatavoti veselīgie dārzeņu čipsi
Jauns Paskāla Mersjē romāns Silvijas Brices tulkojumā
Gadījusies sīksta gaļa? Vienkārši triki, kas to padarīs mīkstu un garšīgu
"Dāmu paradīze" latvietes acīm
Soli pa solim: kā stādīt un audzēt rudens avenes un kazenes
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Marinējam beciņas! Tantes Guntiņas sēņu marinādes sensenā recepte
Šķirtais tētis no Rīgas: Man ir 3 bērni, bet viņiem nepienāksies brīvpusdienas. Kāpēc tā?
Pārbaudi, kāds ir tavs noguruma līmenis. Ātrais TESTS
Septiņi laulības dzīves posmi, kuros var pazaudēt vai atrast mīlestību
Vīrieši daudz biežāk nekā sievietes mirst, uzņemot selfijus, liecina pētījums. FOTO
Cik daudz kofeīnu saturošus dzērienus dienā drīkst lietot?
Satraucoši: vīrieši Latvijā mirst no ārstējamām slimībām
Vai atceries? Noteiktos vecumos bērnam pienākas valsts apmaksāts higiēnista apmeklējums divas reizes
Vairāk rakstu no "Skaistums un veselība"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.